વિદેશ મંત્રી સુષમા સ્વરાજે વિદેશ રાજયમંત્રીઓ જનરલ ( નિવૃત્ત) વી કે સિંહ અને એમ જે અકબર સાથે મળીને પત્રકાર પરિષદનું આયોજન કર્યું હતું. ત્રણે પ્રધાનોએ સાથે મળીને વિદેશમંત્ર્યાલયની 4 વરસની ઉપલબ્ધિ અંગે માહિતી આપતી પુસ્તિકા પ્રગટ કરી હતી. તેમણે કહ્યું હતું કે, વતૅમાન સરકારે વિશ્વના 192 દેશોમાંથી 186 દેશો સાથે સંપર્ક અને કાયમી સંબંધો સ્થાપિત કર્યા છે. દુનિયાભરના દેશમાંથી 90 હજાર ભારતીયોને બચાવીને સહીસલામત રીતે ભારત લાવવામાં આવ્યા હતા. કેટલાક દેશોમાં સજા પાત્ર બનેલા ભારતીયોના જીવન બચાવવામાં આવ્યા હતા.